text: [{"text_idx": "#000001", "text": "Sarah skal verja si\u0301tt heiti\u00f0 i\u0301 kv\u00f8ld"}, {"text_idx": "#000002", "text": "Nina Meinke u\u0301r Ty\u0301sklandi er avbjo\u0301\u00f0arin. Hon hevur go\u0301\u00f0 u\u0301rslit a\u0301 si\u0301nari yrkislei\u00f0, og skal sum tann fyrsta royna at taka IBF-heimsmeistaraheiti i\u0301 fj\u00f8\u00f0urvekt fra\u0301 Mahfoud. Fari\u00f0 ver\u00f0ur i\u0301 ringin i\u0301 Frederiksberg seinni i\u0301 kv\u00f8ld."}, {"text_idx": "#000003", "text": "Sarah Mahfoud tryggja\u00f0i s\u00e6r heimsmeistaraheiti\u00f0 1. februar 2020"}, {"text_idx": "#000005", "text": "Hetta ver\u00f0ur si\u0301\u00f0stu fer\u00f0, at kendi fyriskiparin Mogens Palle, i\u00f0 Sarah Mafoud hevur arbeitt saman vi\u00f0 i\u0301 fimm a\u0301r, stendur fyri einari \"Danish Fight Night\", ta\u00f0 ver\u00f0ur fyrstu fer\u00f0 i\u0301 fimm a\u0301r, at ein dani skal boksast um eitt EM-heiti (Enock Poulsen i\u0301 super l\u00e6ttvekt), og ta\u00f0 ver\u00f0ur fyrstu fer\u00f0, at ein dani skal verja si\u0301tt IBF-heimsmeistaraheiti."}, {"text_idx": "#000006", "text": "Danir hava eisini veri\u00f0 raskir at mint a\u0301, at Sarah Mafoud er ha\u0301lvur f\u00f8royingur. Hon hevur bi\u0301\u00f0a\u00f0 leingi eftir si\u0301num n\u00e6sta dysti - ta\u00f0 var 1. februar 2020, at Sarah basti argententinsku Brendu Karen Carabajal, ju\u0301st i\u0301 Frederiksberg Hallerne, og harvi\u00f0 to\u0301k heiti\u00f0 sum heimsmeistari i\u0301 fj\u00f8\u00f0urvekt."}, {"text_idx": "#000007", "text": "Korona hevur lagt meinbogar i\u0301 vegin, men Sarah Mafoud hevur vant hart, og nu\u0301 skal hon stri\u0301\u00f0ast vi\u00f0 Ninu Meinke u\u0301r Ty\u0301sklandi, i\u00f0 hevur eins no\u0301gvar sigrar sum yrkisboksari, sum Sarah."}, {"text_idx": "#000008", "text": "Talan er eisini um boksari, i\u00f0 hevur veri\u00f0 longri uppi, hvat vektklassum vi\u00f0vi\u0301kur, so ta\u00f0 ver\u00f0ur trupult hja\u0301 32-a\u0301ra gamla ha\u0301lva vestemenninginum, i\u00f0 to\u0301 hevur heimarvallarfyrimun."}, {"text_idx": "#000009", "text": "Skra\u0301in fyri Danish Fight Night 21. apri\u0301l er long. Byrja\u00f0 ve\u00f0rur vi\u00f0 mini-landsdysti mo\u0301ti Belgia umlei\u00f0 klokkan 18 lokala ti\u0301\u00f0. Sarah Mafoud og Nina Meinke eru n\u00e6stsi\u0301\u00f0st i\u0301 ringin i\u0301 kv\u00f8ld."}]